Shadow of the Colossus

Shadow of the Colossus („Koloso šešėlis“, Japonijoje „Vanda ir kolosas“, ) – 2005 m. nuotykių kompiuterinis žaidimas, skirtas „Playstation 2“ konsolei. 2011 m. adaptuotas „PlayStation 3“ ir 2018 m. išleista atnaujinta versija „PlayStation 4“ konsolei.

Žaidimas sulaukė palankaus kritikų įvertinimo, pagal svetainės metacritic.com suvestinę, vidutiniškai 91/100 balais įvertintos abi 2005 ir 2018 m. versijos.metacritic.commetacritic.com

 Apie žaidimą 
„Shadow of the Colossus“ yra vieno žaidėjo žaidžiamas žaidimas, sukurtas „Sony“ Japonijos studijos komandos, žinomos „Team Ico“ pavadinimu, nes anksčiau sukūrė žaidimą „Ico“. Žaidimo metu žaidėjas valdo karį Vanderį su kardu, kuris turi įveikti 16 milžiniškų kolosų. Veiksmas vyksta 3D grafikos aplinkoje, valdant herojų iš trečiojo asmens perspektyvos. Kolosai įveikiami surandant silpnąsias jų vietas. Po žaidimo erdvę herojus gali judėti ant žirgo ir pėsčiomis. Žaidimo erdvėje nėra kitų veikėjų, eilinių priešų ar miestų. Muzikos takelis taip pat minimalistinis.

„Shadow of the Colossus“ laimėjo 2006 m. BAFTA apdovanojimus dviejose kategorijose: geriausio nuotykių ir veiksmo žaidimo ir už meninius pasiekimus.awards.bafta.org IGN žaidimą įvertino geriausiu žaidimu „PlayStation 2“ konsolei,ign.com gamesradar.com − penktu geriausiu.gamesradar.com

2018 m. „Slant“ žurnalas įtraukė „Shadow of the Colossus“ 5-oje vietoje geriausių visų laikų vaizdo žaidimų sąraše.slantmagazine.com

 Siužetas 

Į atokią ir slaptą šventyklą jaunas karys Vanderis atgabena mirusią merginą Mono. Pasak legendų, šventykloje glūdi galia, galinti grąžinti mirusiajam gyvybę, bet to norinčiam gali tekti už tai brangiai sumokėti. Kariui apsireiškusi šventyklos dvasia paveda jam nugalėti 16 milžinų kolosų. Vanderis ant žirgo Agro, su lanku ir magišku kardu, kuris jam šviesos spinduliu gali parodyti kelią, leidžiasi į pavojingas kovas su kolosais …

 Išnašos 

 Nuorodos 
 Oficiali svetainė
 IGN resursai

Kategorija:2005 kompiuteriniai žaidimai
Kategorija:Nuotykių žaidimai